== Officer ==
Han var søn af [[assessor]] i Rentekammeret og direktør ved Mønten Georg Kraft Ries og Charlotte Christine f. Niemeier og [[Justus-Liebig-Universität Giessen|studerede]] i [[Giessen]], især [[matematik]] og militære videnskaber. [[1783]] kom han til Danmark og blev ansat som [[løjtnant]] i det Slesvigske Regiment; [[1788]] kom han til [[Generalstaben]], [[1789]] blev han [[Kaptajn (militær)|kaptajn]] og [[adjudant]] hos [[Frederik 6.|kronprinsen]], [[1791]] kaptajn i [[Kongens Regiment]], senere i [[Marinekorpset]], [[1801]] generaladjudant og daglig opvartende [[kavaler]] hos [[Christian 7.|kongen]] samt [[major]] [[à la suite]] ved [[Landeværn]]et, [[1802]] [[bataljon]]skommandør ved Nordre sjællandske Landeværnsregiment og [[1808]] [[kammerherre]]. Han gik af som [[oberst]] med [[pension]] [[1809]] og bosatte sig i [[Reinbek]] ved [[Hamborg]], senere i [[Altona]] og [[Plön]], endelig i København. Han udnævntes [[1842]] til Kommandør af [[Dannebrogordenen]] og han døde i København 25. september 1846.
Personbillede_savnes Historie Teknologi